ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՎԵՐՋԻՆ ԶԱՆԳԻ ԱՌԹԻՎ

Սիրելի՛ շրջանավարտներ.

Շնորհավորում եմ բոլորիդ այս գեղեցիկ և հիշարժան օրվա՝ դպրոցական ուսումնառությունն ավարտելու կապակցությամբ: Կրթօջախներում հնչող վերջին զանգը մեծ խորհուրդ ունի. այն ավետում է ձեր մուտքը դեպի մեծ կյանք, դեպի գործունեության նոր ասպարեզ։

Վստահ եմ, որ դպրոցական տարիներին ստացած գիտելիքները, ձեր ունակությունները, կարողությունները ծառայելու են մեր երկրի, Արթիկ համայնքի հիմքերի ամրապնդման ու հզորացման համար:

Հավատում եմ, որ դուք՝ լինելով առավել ազատ, անկաշկանդ, պատմության հերոսական դրվագների ոգով կրթված ու դաստիարակված սերունդ, լիովին արդարացնելու եք ձեր ծնողների և ուսուցիչների ակնկալիքները:

Բարի երթ և նորանոր ձեռքբերումներ եմ մաղթում ձեզ ինքնուրույն կյանքում։